Geely

Η Geely ή Geely Automobile Holdings Ltd είναι αυτοκινητοβιομηχανία που εδρεύει στην πόλη και περιοχή Χανγκτσόου της επαρχίας Τσετσιάνγκ, στην Κίνα. Ιδρύθηκε στις 6 Νοεμβρίου 1986 ως κατασκευάστρια ψυγείων και από το 1994 δραστηριοποιείται στον κλάδο της μοτοσυκλετών, ενώ στην αγορά του αυτοκίνητου εισήλθε το 1997. Η Geely εκτός από την παραγωγή οχημάτων έχει και τον ρόλο της διαχειριστικής ιδιότητας στο θέμα των οικονομικών.

 Περαιτέρω πληροφορίες 

Ο Λι Σουφού, ο ιδρυτής της Geely, σήμερα είναι δισεκατομμυριούχος και ένας από τους κορυφαίους σε περιουσία επιχειρηματίες στην Κίνα. Το πρώτο αυτοκίνητο της εταιρείας που βγήκε στην παραγωγή ήταν το Geely Haoqing το 1998, ενώ ανεξαρτητοποιήθηκε πλήρως από την Κινέζικη κυβέρνηση το 2001. Τα αρχικά της μοντέλα είχαν ομοιότητες με αυτά της Daihatsu, πλην όμως με την σχετική αδειοδότηση της Tianjin Xiali με την οποία είχε κοινοπραξία με την ιαπωνική αυτοκινητοβιομηχανία. Το 2003 κατασκεύασε το πρώτο αυτοσχέδιο μοντέλο της, το Beauty Leopard, αλλά τα χαρακτηριστικά του δεν ήταν ιδιαίτερα αποδοτικά. Ωστόσο, ήταν το πρώτο κουπέ αυτοκίνητο κινέζικης προέλευσης. Τα επόμενη έτη προσλήφθηκαν Κορεάτες μηχανικοί για την παραγωγή των ανερχόμενων μοντέλων Free Cruiser και King Kong, οδηγώντας έτσι στη λήξη της συνεργασίας της με την Daihatsu. 

Το 2007, η Geely κυκλοφόρησε ένα δικό της μοντέλο, που είχε κάποιες ομοιότητες με την Toyota Corolla 9ης γενιάς, το Geely Vision. Το 2009, στο Σαλόνι Αυτοκίνητου της Σαγκάης, παρουσιάστηκε ως εκθεσιακό μοντέλο το Geely GE, που είχε μεγάλη αισθητική ομοιότητα με την Rolls-Royce Phantom, με αποτέλεσμα να εκφραστούν ενστάσεις από την βρετανική πολυτελή μάρκα.

 Εξαγορές 

Τον Αύγουστο του 2010, η Geely εξαγόρασε πλήρως τη σουηδική φίρμα πολυτελών αυτοκίνητων Volvo από την Ford, κερδίζοντας έτσι τη δυνατότητα να εισέλθει στις ευρωπαϊκές αγορές. Ένας ακόμα βασικός στόχος της Geely, όπως και έγινε, ήταν η εισαγωγή της μάρκας Volvo στην Κίνα και, παράλληλα, ξεκίνησε την παραγωγή κάποιων μοντέλων της Volvo και στην Κίνα, κυρίως για την εγχώρια αγορά, διατηρώντας βέβαια και τα εργοστάσια της Volvo στη Σουηδία. Το 2016, ιδρύθηκε η θυγατρική εταιρεία Lynk & Co. και πρόκειται για μια σουηδική μάρκα πολυτελείας που συνδέει άμεσα την Geely με την Volvo, καθώς οι πλατφόρμες και η παλέτα των κινητήρων θα προέρχονται από τη δεύτερη. Η εταιρεία αυτή εφαρμόζει μια πολιτική διανομής παρόμοια με εκείνη της Tesla: μια πλήρως συνδεδεμένη προσέγγιση όπου οι πωλήσεις οχημάτων πραγματοποιούνται αποκλειστικά διαδικτυακά, μέσω του Διαδικτύου.

Επίσης, τον Μάϊο του 2017, η ευθύνη της Μαλαισιανής Proton για την συμβίωση της με τη βρετανική Lotus σταμάτησε μετά από 21 χρόνια, για να εξαγοραστεί από τον μεγάλο Κινέζικο όμιλο ένα ποσοστό του 51% και την ίδια την Proton με ένα ποσοστό 49,9%, με αποτέλεσμα να ενισχυθεί ακόμη περισσότερο στις αγορές της.

 Τμήματα και προϊόντα αυτοκινήτων 
Με έδρα την Κίνα, ο Όμιλος Zhejiang Geely Holding δραστηριοποιείται σε όλο τον κόσμο μέσω των πολλών θυγατρικών του εμπορικών σημάτων. Οι βασικές επιχειρηματικές δραστηριότητες του Ομίλου είναι εντός της αυτοκινητοβιομηχανίας όπου ελέγχει τους ακόλουθους ομίλους αυτοκινήτων και μάρκες οχημάτων:
+Geely Holding Group Automotive Divisions, 2022
(JV) = Joint VentureDivisionSubsidiaries/brandsGeely Auto GroupGeely Auto, Geometry, Lynk & Co, Livan, Proton Cars(JV)Volvo Car GroupVolvo Cars, PolestarZeekr Intelligent TechnologyZeekrLotus GroupLotus Cars(JV), Lotus Technology(JV)Smart AutomobileSmart(JV)LEVCLondon Electric Vehicle CompanyRadar New Energy AutomobileRadar AutoGeely New Energy Commercial Vehicle GroupFarizon Auto, Hanma Technology(JV), Ou Ling Auto, Green Intelligent Link, Oneworld Technology

 Πλατφόρμες οχημάτων 
Πολλές από τις θυγατρικές της Geely παράγουν οχήματα χρησιμοποιώντας κοινές αρχιτεκτονικές. Μερικά παραδείγματα περιλαμβάνουν:

 Volvo Scalable Product Architecture platform (SPA) - 2014 – σήμερα
 Compact Modular Architecture platform (CMA) - 2017 – σήμερα
 B-segment Modular Architecture platform (BMA) - 2018 – σήμερα
 Sustainable Experience Architecture platform (SEA) - 2021 – σήμερα

 Μάρκες 

 Geely Auto 

Το Geely Auto είναι η αρχική και κύρια μάρκα της ZGH, που πωλείται κυρίως στην Κίνα και σε επιλεγμένες αγορές του εξωτερικού.

 Geely Galaxy 
Το Geely Galaxy είναι η πολυτελής γκάμα «νέων ενεργειακών οχημάτων» της Geely (υβριδικά και ηλεκτρικά αυτοκίνητα) για την αγορά στελεχών. Παρόλο που το Yinhe μεταφράζεται ως γαλαξίας, η παγκόσμια μάρκα αναφέρεται ως Galaxy από την εταιρεία, με αμιγώς ηλεκτρικά μοντέλα που θα λανσαριστούν με το σήμα Galaxy E. Έξι ημέρες μετά την παρουσίαση της φιλοσοφίας Galaxy Light (Γαλαξιακό Φως), η Geely έλαβε ειδοποίηση από την επίσης κινεζική Changan Automobile ότι η σχεδίαση ήταν πολύ παρόμοια με ένα από τα δικά της αυτοκίνητα.

Τα βασικά μοντέλα περιλαμβάνουν: 
 Geely Galaxy L7 – ένα plug-in υβριδικό SUV, προηγουμένως γνωστό ως το K7
 Geely Galaxy L6 – ένα υβριδικό σεντάν.
 Geely Galaxy Light – a concept car.

 Geely Geometry 

Το Geely Geometry είναι μια παλέτα ηλεκτρικών αυτοκινήτων που βασίζονται στο Geely. Μέχρι το 2025 έχουν προγραμματιστεί 10 μοντέλα.

Η επωνυμία Geometry ενοποιήθηκε εκ νέου στο Geely Auto ως μια βασική σειρά ηλεκτρικών προϊόντων τον Μάρτιο του 2023.

 Zeekr 

Η Zeekr είναι μια μάρκα που ιδρύθηκε από την Geely το 2021 και ειδικεύεται στα πολυτελή ηλεκτρικά αυτοκίνητα.

 Lynk & Co 

Η Lynk & Co, η οποία ανήκει κατά 50% στην Geely Auto, κατά 30% στη Volvo Cars και κατά 20% στην Zhejiang Geely Holding Group, ιδρύθηκε το 2017. It is a Chinese-Swedish car brand based on technology developed jointly by Volvo Cars and Geely Auto.

 Πρώην θυγατρικές μάρκες 
Για ένα χρονικό διάστημα, η Geely διέθετε και την κινεζική πολυτελή θυγατρική εταιρεία Emgrand (Εμγκράν), που ξεκίνησε στην Κίνα στα μέσα Αυγούστου του 2009 και σταμάτησε το 2014 αφού τα προϊόντα της μετονομάστηκαν σε Geely. Η Emgrand σταμάτησε τότε να είναι ξεχωριστή μάρκα και τα προϊόντα της μετονομάστηκαν σε σειρά Emgrand, ως μοντέλα υπό την Geely. Στο σύντομο αυτό διάστημα, παρήχθησαν τα εξής Emgrand:

 Emgrand EC7 (compact μπροστοκίνητο 4-πορτο sedan και 5-πορτο hatchback)
 Emgrand EC7-RV
 Emgrand EC8 (μεσαίο μπροστοκίνητο 4-πορτο σεντάν)
 Emgrand X7 (compact μπροστοκίνητο 5-πορτο SUV)

 Παραπομπές 

 Εξωτερικοί σύνδεσμοι 



Κατηγορία:Αυτοκινητοβιομηχανίες της Κίνας